Bosra

Bosra () je starobylé mesto v dnešnej južnej Sýrii. Patrí do guvernorátu Dar'a.

Staroveká časť mesta je od roku 1980 zapísaná na zozname svetového dedičstva UNESCO.

Dejiny 
Prvé správy o tunajšom osídlení pochádzajú už z čias vlády faraónov Thutmosea III. a Achnatona, teda zo 14. storočia pred. Kr. V 2. storočí pred Kr. bola Bosra prvým nabatejským mestom.

Nabatejské kráľovstvo v roku 106 dobyl Cornelius Palma, generál cisára Trajána. Ako súčasť rímskeho impéria bola Bosra premenovaná na Nova Trajana Bostra, bola sídlom Tretej Kyrenajskej légie a hlavným mestom rímskej provincie Arabia Petraea. Zároveň sa stávala významnou obchodnou križovatkou (viedla cez ňu oi. rímska cesta k Červenému moru) a rozkvitala. 

V rokoch 246 a 247 sa tu konali dva kresťanské arabské koncily na ktorých Órigenes bojoval proti miestnej heréze.

Začiatkom 7. storočia dobyli mesto Sasánovci, potom ho krátko získala späť Byzantská ríša a konečne ho roka 634 dobyli v bitke o Bosru sily pod vedením Chálida ibn al-valida. Od tej doby bolo v rukách moslimov.

Literatúra 
 Sulaiman A. Mougdad: Bosra. Historical and Archaeological Guide. Damaskus 1971

Iné projekty

Externé odkazy 
 Bosra na stránke UNESCO
 Bostra v Catholic Encyclopedia
 Oficiálna stránka
 Fotografie Bosry
 Fotogaléria Bosry
 Mesto Bosra
 Poklady sveta: Bosra

Zdroj 

Mestá v Sýrii
Lokality Svetového dedičstva v Sýrii
Lokality Svetového dedičstva v ohrození
Dejiny Sýrie